അഫ്ഗാനിലെ പുരാവസ്തുക്കളും നിധികളും കണ്ടെത്താന് താലിബാന് ബാമിയാന് ബുദ്ധപ്രതിമകള് പീരങ്കി ഉപയോഗിച്ച് തകര്ത്ത താലിബാന് ചരിത്രം ഓര്മ്മിച്ച് ലോകം കാബൂള്: അഫ്ഗാനിലെ പുരാവസ്തുശേഖരങ്ങളും നിധികളും കണ്ടെത്തി സംരക്ഷിക്കുമെന്ന് താലിബാന്. അഫ്ഗാന് മേഖലയില് കുശാണന്മാരുടെ കാലഘട്ടത്തിലെ അമൂല്യമായ നിധി ശേഖരമാണ് നിലവില് പ്രസിഡന്റിന്റെ ഔദ്യോഗിക വസതിയിലെ മ്യൂസിയത്തില് സൂക്ഷിച്ചിരിക്കുന്നത്. താലബാന് ഭരണം പിടിക്കുമെന്നായപ്പേള് നിധി ശേഖരം മുന് ഭരണാധികാരികളും ഉദ്യോഗസ്ഥന്മാരും എടുത്തുകൊണ്ടുപോയോ എന്ന സംശയത്തിലാണ് സാംസ്ക്കാരിക വകുപ്പ്. അഫ്ഗാനിലെ ജാവ്ജാന് പ്രവിശ്യയിലെ ഷേര്ബര്ഖാന് ജില്ലയിലാണ് പുരാതന ബാക്ടേരിയന് കാലഘട്ടത്തിലെ ശേഷിപ്പുകള് കണ്ടെത്തിയത്. ദേശീയ സ്മാരകങ്ങളും എല്ലാ പുരാതന വസ്തുക്കളും സുരക്ഷിതമായി സംരക്ഷിക്കുമെന്നാണ് ക്യാബിനറ്റ് കള്ച്ചറല് കമ്മീഷന് മേധാവി അഹമ്മദുള്ള വാസിഖ്വ് അറിയിച്ചത്. ലോകത്തിലെ പൗരാണിക ശേഖരത്തില് തന്നെ ഏറ്റവുമധികം സ്വര്ണ്ണ നിക്ഷേപമുള്ളത് ബാക്ടേരിയന് മേഖലയിലാണെന്നാണ് കണ്ടെത്തല്. ഇതില് ഭൂരിഭാഗവും രാജ്യത്തുനിന്നും പുറത്തേക്ക് കടത്തിയേക്കാമെന്ന നിഗമനത്തിലാണ് താലിബാന് ഭരണകൂടം. അഫ്ഗാന് മുന് ഭരണകൂടം ഈ വര്ഷം ഫെബ്രുവരിയിലാണ് നിധി ശേഖരം പ്രസിഡന്റിന്റെ കൊട്ടാരത്തിലേക്ക് മാറ്റിയത്. 2001ന് മുമ്ബ് അഫ്ഗാനില് ഭരണം പിടിച്ച താലിബാന് അന്ന് പ്രസിദ്ധമായ ബാമിയാന് ബുദ്ധ പ്രതിമകള് പീരങ്കി ഉപയോഗിച്ച് തകര്ത്തത് ലോകം ഞെട്ടലോടെയാണ് അന്ന് കണ്ടത്.